През юли 1943 година Съюзниците навлизат в Сицилия и в Южна Италия, което довежда до държавен преврат, отстранил от власт фашисткия режим на Бенито Мусолини, и преминаването на новото правителство на страната на Съюзниците. В останалите под германски контрол области е създадена марионетна държава, разполагаща със значителни въоръжени сили. Военните действия в страната продължават до края на войната в Европа.